Diari Oficial de la Generalitat Valenciana


Sumari del DOGV 7503, del 13-04-2015 (2015/3043)

ACORD de 26 de gener de 2015, de Ple, pel qual es creen, modifiquen i suprimixen fitxers de dades de caràcter personal del Col·legi Oficial d'Higienistes Dentals de la Comunitat Valenciana.
---------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2015/01/26/(1)/dof/vci/html**

### Dades del document

Número de DOGV
:   7503

Data del DOGV
:   13-04-2015

Secció del DOGV
:   I. DISPOSICIONS GENERALS

Número del document
:   2015/3043


Data del document
:   26-01-2015

Organisme emissor
:   Col·legi Professional d'Higienistes Dentals de la Comunitat Valenciana

Tipus de document
:   Acord

Descriptors 

:   * legislació
    * dades personals
    * base de dades
    * col·legi professional

ACORD de 26 de gener de 2015, de Ple, pel qual es creen, modifiquen i suprimixen fitxers de dades de caràcter personal del Col·legi Oficial d'Higienistes Dentals de la Comunitat Valenciana.  
 [2015/3043]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, establix que la creació, modificació o supressió dels fitxers de les administracions públiques només podran fer-se per mitjà d'una disposició general publicada en el Boletín Oficial del Estado o diari oficial corresponent.  
L'entrada en vigor del Reglament de desplegament de la Llei Orgànica 15/1999, de 13 de desembre, de Protecció de Dades de Caràcter Personal, aprovat per mitjà del Reial Decret 1720/2007, de 21 de desembre, ha introduït, a través dels articles 53 i 54, algunes novetats quant a la forma i contingut de la disposició, destacant la necessitat d'especificar el sistema de tractament del fitxer, que podrà ser automatitzat, no automatitzat o parcialment automatitzat.  
En l'exercici de les competències que tinc atribuïdes, i a fi de complir el que establix l'article 20 de la mencionada llei, així com l'article 52 del seu Reglament de desplegament, dispose:  
  
  
Primer  
Els fitxers del Col·legi Oficial d'Higienistes Dentals de la Comunitat Valenciana seran els continguts en els annexos d'este acord de Ple.  
  
  
Segon  
Es creen els fitxers inclosos en l'annex I d'este acord de Ple, en compliment de l'article 20 de la Llei Orgànica 15/1999 i l'article 54.1 del Reglament de desplegament.  
  
Tercer  
Els fitxers que es recullen en els annexos d'este acord de Ple es regiran per les disposicions generals i instruccions que es detallen per a cada un d'ells, i estaran sotmesos, en tot cas, a les normes legals i reglamentàries de superior rang que els siguen aplicables.  
  
Quart  
En compliment de l'article 55 del Reglament de desplegament de la Llei 15/1999, els fitxers seran notificats per a la seua inscripció en el Registre General de Protecció de Dades en el termini de 30 dies des de la publicació d'este acord de Ple en el Diari Oficial de la Comunitat Valenciana.  
  
Quint  
El present acord de Ple entrarà en vigor l'endemà de la seua publicació en el Diari Oficial de la Comunitat Valenciana.  
  
  
ANNEX I  
Fitxers de nova creació  
  
Fitxer: col·legiats  
a) Identificació del fitxer, indicant-ne la denominació, així com la descripció de la seua finalitat i usos previstos.  
a.1) Identificació del fitxer: col·legiats.  
a.2) Finalitat i usos previstos: conté les dades necessàries per a la gestió administrativa del col·legi respecte als col·legiats. [Recursos humans (gestió de personal, formació de personal, control horari, control d'incompatibilitats, gestió de nòmina, prevenció de riscos laborals)].  
b) Origen de les dades, indicant el col·lectiu de persones sobre les quals es pretén obtindre dades de caràcter personal o que resulten obligades a subministrar-los, el procediment de recollida de les dades, i la seua procedència.  
b.1) Col·lectiu: associats o membres (associats o membres).   
b.2) Procedència: el mateix interessat (el mateix interessat o el seu representant legal)   
Procediment de recollida: formularis.  
c) Estructura bàsica del fitxer i el sistema de tractament utilitzat en la seua organització.  
c.1) Estructura:  
Dades identificatives: NIF/DNI, núm. registre personal, nom i cognoms, adreça, telèfon, firma/empremta.  
Altres categories de caràcter personal:   
Dades de característiques personals (edat, sexe, nacionalitat, dades acadèmiques).  
c.2) Sistema de tractament: fitxer parcialment automatitzat.  
d) Comunicacions de les dades previstes:  
No es preveuen cessions o comunicacions de dades.  
e) Transferències internacionals previstes a tercers països:  
No es realitzen o no estan previstos tractaments de dades fora del territori de l'espai econòmic europeu.  
f) Òrgans responsables del fitxer:  
Col·legi Oficial d'Higienistes Dentals de la Comunitat Valenciana.  
  
g) Servicis o unitats davant els quals poden exercir-se els drets d'accés, rectificació, cancel·lació i oposició:  
Col·legi Oficial d'Higienistes Dentals de la Comunitat Valenciana.  
  
h) Nivell de mesures de seguretat: nivell bàsic.  
  
València, 26 de gener de 2015.- La presidenta: María del Rosario Velarde Saiz.


Còpia Permalink ELI